***שלום לכולם!***

***להלן תקצירים לקורסים הניתנים למצטיינים בימי רביעי***

**החיים כמשחק שחמט עם סאהר מועלם**

**חשיפת הילדים לעשרת העקרונות הבסיס בשחמט ושל החיים , עקרונות אלו מובלים אותנו להצלחות ברמות גבוהות , תוך מתן סיטואציות וסיפורים הקשורים לעקרון עצמו הבנת האסטרטגיה ותכנון לאסטרטגיה עם הצלחות. למידת טקטיקות בשחמט והשלכתם להקניית טקטיקות ואסטרטגיות של החיים. לבנות מטרות על, בדרך אופרטיבית להשיגן ולבדיל בין הבצוע לתוצאה. המשתתפים יועשרו דרך הדגמה והמחשה, תרגילים והסבר לנוסחאות הבאות: אסטרטגיה + טקטיקה = הדרך המהירה ביותר לממש את המטרה שלי . אסטרטגיה בלי טקטיקה = הדרך האטית והארוכה ביותר בשביל להגיע למטרה . טקטיקה בלי אסטרטגיה = הדרך המהירה ביותר לדרך לכישלון .**

**שם הקורס: שפות, תרבויות ומשחקים אינטראקטיביים עם המנחה: נדאל מוהנא**

**במהלך הקורס יחשפו התלמידים לאנגלית ושפות אחרות באמצעות יצירת רלוונטיות של הידע הקיים אצל התלמידים ושל הידע החדש שילמדו אל עולמם האישי והחברתי. הקורס פועל בשלושה ממדים: מיומנויות שפה, מיומנויות חשיבה וכישורי חיים. שיטת ההוראה מסתמכת בין יתר הדברים על משחקים ותחרויות ברמה אישית וקבוצתית, ניהול דיאלוג בין אישי ואינטראקציה חברתית, פיתוח חשיבה יצירתית, שימוש בחידונים ושאלות טריוויה, פיתוח יכולות למידה עצמית רפלקטיבית, קידום תהליכי חקר אישיים וקבוצתיים, שימוש בתכנים מוסיקליים ואמצעים אומנותיים וחזותיים ותכני קולנוע וחשיפה לתכנים חברתיים ותרבותיים אוניברסאליים. יחד עם זאת, במהלך הקורס נתייחס למדיניות ותרבויות שונות, מה המשותף ביניהן מבחינת שפה, מוסיקה, מנהגים, אזורי תיירות מוכרים, ספורט ומשחקים פופולאריים וגם מאכלים מפורסמים שמדי פעם נלמד להכין ונטעם יחד בכיתה.**

**שם הקורס: תקשורת וידאו וצילום עם חנאן דכואר**

**לומדים על סוגי מצלמות, סוגי צילום וידאו ותמונות רגילות, תנועות הצילום, זוויות הצילום, עמידה מול מצלמה, תרגילי צילום בכיתה ובשטח בנושאים שקשורים בטבע, צל, זום, צילום מלמעלה למטה, מלמטה למעלה ועוד תרגילים שונים ...... סלפי, וסלפי הפוך וההבדל ביניהם. Stop motion טכניקת אנימציה שהתלמידים מיישמים בפועל ומשתמשים בכלים שונים. תוכניות עריכה דרך הפלפון והמחשב שהתלמידים לומדים איך להכין סרטון קצר או מצגת לתמונות לנושאים שונים.**

**בשיעור שלי חשוב שיהיה שיתוף פעולה בין התלמידים וגם עבודה בקבוצות שיכירו אחד את השני וגם מגישים עבודה משותפת בצילום ומציגים אותה מול התלמידים**

**שעשועי מדע עם מיכאל**

**הקורס מיועד לתלמידים אשר שואפים ללמוד מעבר למה שהם מקבלים בבית הספר. הקורס עוזר לתלמידים להיות חוקרים עצמאיים, לפתח כישורים בתחום החקר המדעי, לחקור ולהתנסות בעצמם בדברים. כמו כן, המידע שהם מקבלים יעשיר את הידע המדעי שלהם, ועשוי לעורר סקרנות ויצירתיות.**